
ОТНОСНО: Инвестиционно предложение (ИП) „Обособяване на ветеринарен кабинет, амбулатория в преместваем обект (фургон), ПИ №16345.501.214, с. Долна Митрополия, общ. Долна Митрополия“

УВАЖАЕМА ГОСПОЖО Г,
Във връзка с Ваше уведомление и допълнителна информация с вх. №АО-1031/23.02.2026 г. и вх. №АО-1031-1/10.03.2026 г. на РИОСВ – Плевен за ИП „Обособяване на ветеринарен кабинет, амбулатория в преместваем обект (фургон), ПИ №16345.501.214, с. Долна Митрополия, общ. Долна Митрополия“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда обособяване на ветеринарен кабинет, амбулатория, в ПИ №16345.501.214, с. Долна Митрополия. Амбулаторията ще се помещава в преместваем обект (фургон/павильон), с площ 21 кв. м. Основните дейности, които ще се извършват в амбулаторията ще бъдат профилактика, диагностика и лечение, оперативна дейност и наблюдение на болести по животните, извършване на ветеринаромедицински практики и търговия с продукти, медикаменти, помощни средства и аксесоари за домашни любимци. Водоснабдяването и електрозахранването ще се осъществят чрез присъединяване към преминаващи в близост съществуващи водопроводна и електропреносна мрежа. Формираните отпадъчни води ще се заустват във водоплътна изгребна яма. Не се предвижда изграждане на нова или промяна на съществуваща техническа инфраструктура. При експлоатация на ИП образуваните отпадъци от дейността на ветеринарния кабинет ще се предават на лица притежаващи документи по чл. 35 от Закон за управление на отпадъците. Генерираните битови отпадъци ще се управляват съгласно действащата сметосъбираща система на Община Долна Митрополия.
За реализация на ИП има издадена Виза за проектиране на „ветеринарен кабинет - амбулатория“ на 26.02.2026 г. от Община Долна Митрополия, в обхвата на ПИ №16345.501.214, с. Долна Митрополия, общ. Долна Митрополия.
ПИ №16345.501.214, с. Долна Митрополия, общ. Долна Митрополия, с площ 1060 кв. м, с трайно предназначение „урбанизирана“, начин на трайно ползване „ниско застрояване до 10 м“, съгласно Скица №15-1239420-26.07.2025 г. издадена от АГКК.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположената защитена зона (на около 3,2 км) от мрежата НАТУРА 2000 са:
	- BG0000181 “Река Вит”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-324/31.03.2021 г. на МОСВ (обн. ДВ бр. 52/22.06.2021 г.), изменена и допълнена със Заповед №РД-1055/07.11.2022 г. на МОСВ (обн. ДВ бр. 90/11.11.2022г).
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000181 “Река Вит”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000181 “Река Вит”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена зона BG0000181 “Река Вит”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


С уважение, 
  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

